Sajtóközlemény

A Kossuth lajos gimnázium kossuth lajos általános iskolájának infrastrukturális fejlesztése – EFOP-4.1.2-17-2017-00011

**A Karcagi Tankerületi Központ sikeresen pályázott az Emberi Erőforrás Fejlesztési Operatív Program keretében a Kossuth Lajos Gimnázium Kossuth Lajos Általános Iskolájának infrastrukturális fejlesztésére. A Magyar Állam és az Európai Unió támogatásával 411,78 millió forintból újulhat meg az érintett köznevelési intézmény.**

A 2018. december 31-ig megvalósuló fejlesztés révén egy olyan minőségi és befogadó oktatási környezet kerül kialakításra, ahol a diákok a modern kor elvárásainak megfelelő nevelésben-oktatásban részesülhetnek. A projekt nemcsak a diákok életét befolyásolja pozitívan, de a pedagógusok számára is megteremti a méltányos oktatási feltételeket. A beruházás során az ellátandó tanulói létszámnak megfelelő számú, korszerűen felszerelt tanterem kialakítása mellett nyelvi labor, természettudományos és néptánc szaktanterem, tornaterem, közösségi terek és vizesblokkok is ki- és átalakításra kerülnek. Az épület üzemeltetésének költséghatékonyabbá tételét energetikai beruházások, tetőfelújítás, nyílászárócsere, és fűtéskorszerűsítés segíti. A magas színvonalú humánerőforrás munkájának támogatását szolgáló taneszközbeszerzések is megvalósulnak a pályázat keretein belül.